Gledam kako je pet turistica iz Njemačke prijavilo iznajmljivača apartmana koji je bio sve prije nego prikladan za stanovanje i ilegalan. E, vidiš, takvom bih opalila kaznu da bi se sve prašilo. Cure su se pakirale na cesti. Sramotno i jadno za naš turizam! Ono što je mene posebno zasmetalo je komentar: vraćen im je dio novca. Ma koji dio? Trebale su dobiti sve i još dodatno za neprilike i pokvareno ljetovanje I na kraju su se cure uputile u potragu za drugim smještajem.

One su same išle sa stvarima po gradu tražiti smještaj? Zar ne bi bilo primjereno i očekivano da su ti isti inspektori kontaktirali turističku zajednicu i zatražili adekvatan smještaj kao prioritet, pa i da im se da određeni popust koji bi se naplatio od tog vlasnika apartmana kako bismo se iskupili za sve neprilike?

Nakon ovoga i onog zatvaranja hotela u Senju i tjeranja gostiju na ulicu u roku odmah, bez ponude zamijenskog smještaja pitam se smatramo li mi zaista da smo turistička zemlja?

Zdenka, Zagreb



>>'Nedužni gosti ispaštali su zbog nesavjesnih vlasnika hotela Libra'